Выбар месца для будаўніцтва завода менавіта ў Ялізаве — геаграфічнае становішча; вялікія лясныя масівы, якія дазвалялі мець таннае паліва; наяўнасць рачнога і сухапутнага шляхоў, размешчанай непадалёку чыгункі; дастатковая колькасць таннай рабочай сілы з навакольных вёсак; залежы пяску як асноўнай сыравіны для шкляной вытворчасці і г.д. — быў невыпадковым. Што, пралічыўшы ўсе плюсы і мінусы, і скарысталі прадпрыемлівыя людзі таго часу, атрымаўшыя ад дзяржавы дазвол на ўзвядзенне прадпрыемства. Выдаваўся ён пану Незабытоўскаму, аднак сапраўднымі гаспадарамі былі купцы-яўрэі Мерліс і Гольдберг, якія фармальна лічыліся арандатарамі.